Vita:Ohrana

message: Anélkül, hogy elolvastam volna - úgy gondolom, hogy ezt a szócikket alaposan át kéne nézni és javítani, mert alapjaiban vérzik.
1. Kéne egy titkosrendőrség egyértelműsítő lap. (Keresési eredmények: „titkosrendőrség”) Az életben meg nem találtam volna a cári titkosrendőrséget, ha nem oroszul kerestem volna rá. 
2. Erre a szócikkre egy átirányítás is kéne, mert ki keresi ohranaként? (Én nem.)
Megjegyzem: a ru.wiki szócikkében egyszer se szerepel ohranaként (охрана), csak következetesen охранное отделение-ként. Az охрана egyértelműsítő lapon pedig a 21-ből ezen kívül csak egy szócikk címében nem szerepel ebben az охрана alakban.
3. A megalakításának ideje a magyar infóboxában a wikidata (Okhrana) szerinti 1881-et hozza, aminek a referenciája a német wiki - forrás nélküǃ Sőt! A a magyar bevezetőjének első mondatában még meg is magyarázza (mint a de.wiki: Ochrana) miért hozták létre.
Csakhogy az orosz wiki szerint (bár forrást nem látok hozzá, de már csak tudják) 1866-ban hozták létre, és nem a II. Sándor elleni sikeres, hanem egy sikertelen merénylet (покушения) után:
"Первое охранное отделение было создано в 1866 году при Санкт-Петербургском градоначальнике после покушения Дмитрия Каракозова на императора Александра II."
Magyarul:
"Az első biztonsági osztályt 1866-ban hozták létre a szentpétervári polgármester [vezetése?] alatt, Dmitrij Karakozov II. Sándor császár elleni merényletét követően."
A II. Sándorról szóló ru.wiki cikkben itt () az első bek. utolsó mondata: 
"В 1866 году была предпринята первая попытка убийства Александра II — в него стрелял Д. Каракозов."
Magyarul:
"1866-ban történt az első kísérlet II. Sándor meggyilkolására – D. Karakozov rálőtt."
A két RU szócikk összhangban áll egymással. Sőt, az "első forradalmár-terrorista", Karakazov RU szócikkel is. Annak a bevezetőjéből kiderül, hogy 1866. ápr. 4-én (16-án) lőtt rá a cárra, és 1866. szept. 3-án (15-én) halt meg (nyilván kivégezték).
Az orosz "Охрана" szócikkből nem derül ki, hogy 1866-ban pontosan mikor alakult meg, mert azt ecseteli, hogy hol működött, majd ugrik 20 évet (átugorva 1881-et!), és ezt írja:
"1886. május 12-én jóváhagyták a Szentpétervári Biztonsági Osztály állományát, amely 1887. április 9-től „Szentpétervár város közbiztonsági és rendvédelmi osztálya” néven vált ismertté. A Szentpétervári Biztonsági Osztály, mint a Belügyminisztérium Rendészeti Osztályának szerve, közvetlenül a pétervári polgármester alárendeltségében volt. Az osztály egy általános irodát, egy biztonsági csoportot, egy központi kémosztályt és egy regisztrációs irodát tartalmazott. Az általános iroda nyolc asztalból állt."
Majd az időben visszaugorva áttér a moszkvaira:
"A második biztonsági osztály moszkvai volt, amelyet 1880. november 1-jén hoztak létre M. T. Loris-Melikov belügyminiszter rendeletére. Eleinte a "Moszkvai Rendőrfőkapitányság Titkos Nyomozó Osztálya" néven létezett. 1881-ben Moszkva város Közbiztonsági és Rendvédelmi Osztályává nevezték át."
Tisztelettel kérném, hogy akinek az idejébe, érdeklődési körébe belefér, és ért is hozzáǃ (netán oroszul is) tenné rendbe ezt a szócikket, mert nem csak bővítendő. Tösö8 vita 2022. december 9., 00:04 (CET)
thread_title:  Felülvizsgálat kérése